Անատամիկներ

Անատամիկներ (), երկփեղկանի փափկամարմինների ցեղ։ Հայտնի է 50 տեսակ։

Արտաքին կառուցվածք 
Խեցին (մինչև 25 սմ) կազմված է ձվաձև փեղկերից, որոնք մեջքի կողմից միացած են առաձգական կապանով, իսկ փորի կողմից ազատ են։ Մարմնի առջևի մասից ձգվում է սեպաձև, մկանուտ ոտքը։ Գլուխը թերզարգացած է։ Ծնոտներ և ատամներ չունեն։

Տարածվածություն 
Ապրում են կանգնած և դանդաղահոս քաղցրահամ ջրերում։ Տարածված են ամենուրեք։ Հայաստանում հանդիպում են Քասաղ գետում և Մեծամոր լճում։ Սնվում են ջրիմուռներով, բակտերիաներով, մանր անողնաշարավորներով։

Երկփեղկանիներ